《溪行》
宋代·冯山

野景久不见，溪行如有逢。长苔梳绿发，浅水卧青龙。

石出沙仍带，桥危柱半舂。日攲犹下马，赤脚洗尘踪。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。